《赠彭神童》
宋代·徐衡

吾家先世有童子，姓名尝著杜诗史。不缘神气形相殊，安得公诗重褒美。

三百年有宋兴，妙裔四海皆豪英。番郡自古称多士，群儿头角又峥嵘。

洎水之东有彭氏，生儿五岁真佳瑞。双眸点漆肌骨清，不与孩提共嬉戏。

诵诗记字何了然，琅琅一口千万言。弱不胜衣行未稳，凌人气岸已轩轩。

嗟予去国亦云久，为报君恩矢奔走。绣衣持节入闾阎，大半故人新白首。

与儿阿父昔同游，高才终不事王侯。报不在身当在子，发源所与今其流。

行看直上青云梯，决取钟如探囊中筹。

作者简介：徐衡，字季平，乐平（今属江西）人。徽宗崇宁五年（一一○六）武举，廷试第一，授右班殿直，知晋宁军吴保寨。累擢江东提刑，转提点广东刑狱，改提举京畿保甲。高宗即位，除康州防禦使。事见清同治《乐平县志》卷七、八。今录诗二首。